Joh 14:22 Judas, nie die Iskáriot nie, sê vir Hom: Here, hoe is dit dat U aan ons U sal openbaar en nie aan die wêreld nie?
Ja ons weet God is alomteenwoordig. Maar die aarde val nog nie onder die koninkryk van die hemele nie. Die aarde is nou nog steeds onder die tydelike rebelse koninkryk van die Duiwel.
Dit is waar dat God sy Trooster die Heilige Gees gee ; maar Hy gee dit slegs vir die uitverkorenes en nie vir almal nie ; dws vir slegs ‘n baie klein groepie mense ; want die meerderheid behoort aan die wêreld en sal vergaan soos daar geskrywe staan. Die Trooster is nie vir die onkruid, die bok nasies, die wêreld of die bose wêreldse stelsel bedoel nie. God is nie lief vir alles en almal nie. God se Gees kom woon net in sy uitverkorenes.
God het sy Seun (die laaste Adam) gestuur om die uitverkore erfsondaars van hulle erfsondes te verlos, en daarvoor het Hy hulle die geloof gegee om in Hom te glo.